প্রশ্ন দাঁড়ায় তাদের নিয়ে, যারা মুসলিম হয়েও বাঙালি সংস্কৃতির নামে এগুলো পুরো জাতির ওপর চাপিয়ে দিতে চাচ্ছেন। যারা তাদের মতো এ অবয়ব ধারণ করেন না, তাদের মাঝে বাঙালিত্বের ঘাটতি দেখেন, এমনকি কেউ কেউ রাজাকারিত্বের উপাদান খুঁজে পান। চিন্তার ক্ষেত্রে তারা এতটুকু অসহিষ্ণু ও মারমুখো যে, তা ভিন্ন মতাবলম্বীদের কখনো বা দাঁত-মুখ খিঁচিয়ে রাজাকারের বাচ্চা বলে গালি দেন। এই মহীয়সীরা ভুলে যান, কিছুদিন আগে ইমরান খানদের জন্য কী কী কাণ্ড ঘটিয়েছিলেন। যে মেয়েটি স্টেডিয়ামে বসে ‘ম্যারি মি আফ্রিদি’ লেখা প্রদর্শন করেছিল- সেও আজ এই ঘৃণার মেশিনদের কাতারে যোগ দিলে অবাক হওয়ার কিছু থাকবে না।